5. ΒΑΣΙΛΙΚΟΝ ΔΙΑΤΑΓΜΑ της 8/18 Ιαν. 1937 Περί του τύπου των διπλοτύπων εισπράξεων δικαστικών εξόδων τελών κλπ. Έχοντες υπ' όψει τας διατάξεις του νόμου ΓΩΟΒ του 1911, τα άρθρα 35 και 38 του Κώδικος περί τελών χαρτοσήμου ως και την υπ' αριθ. 833 π.έ. γνωμάτευσιν του Συμβουλίου της Επικρατείας, προτάσει των Ημετέρων επί των Οικονομικών και Δικαιοσύνης Υπουργών απεφασίσαμεν και διατάσσομεν: Άρθρον 1. Από 1ης Απριλίου 1937 ορίζομεν νέον τύπον διπλοτύπων εισπράξεως ποινικών εξόδων και διακαστικών εν γένει τελών κατά το κατωτέρω υπόδειγμα. Τα νέα ταύτα διπλότυπα βιβλιοδετούμενα ανά εκατόν και αριθμούμενα εις τρόπον ώστε ν' αποτελώσιν εν συνεχεία σειράν ζευγών πεντηκοντάδος αριθμών θα χρησιμοποιώνται κατ' εναλλαγήν πεντήκοντα μεν, ως στέλεχος, τα δε άλλα πεντήκοντα, ως αποδείξεις χορηγούμεναι εις τους πληρωτάς. Τας διπλότυπα ταύτα αριθμίζονται δι' αραβικών αριθμών και σφραγίζονται παρά της αρμοδίας υπηρεσίας της Γενικής Διευθύνσεως Δημοσίου Λογιστικού δια σφραγίδος της υπηρεσίας εν η αναγράφεται και το χρονολογικόν έτος της σφραγίσεως. Τα διπλότυπα ταύτα, συμπληρούνται παρά των εντεταλμένων την είσπραξιν των δικαστικών εξόδων και τελών δικαστικών γραμματέων δια μολυβδίδος αντιγραφικής, εις τρόπον ώστε τη προσθήκη αντιγραφικού χάρτου (CARBON) τα εφ' εκάστου στελέχους αναγραφόμενα ν' αποτυπώνται επί του αντιστοίχου φύλλου του εισπρακτορικού διπλοτύπου, όπερ παραδίδεται εις τους πληρωτάς. Άρθρον 2. Οσάκις η πληρωμή των οφειλομένων γίνεται δι' αντιπροσώπου του οφειλέτου, ο εντεταλμένος την είσπραξιν δικαστικός Γραμματεύς δεόν ν' αναγράψη επί του διπλοτύπου τον τε οφειλέτην και τον αντιπρόσωπον αυτού, δι' ου γίνεται η πληρωμή. Σελίς 232 Άρθρον 3. Απαγορεύονται απολύτως οιαιδήποτε επί των εισπρακτορικών διπλοτύπων διορθώσεις, παρεισγραφαί, χάσματα ή ξίσματα. Οσάκις κατά την έκδοσιν διπλοτύπου λάβη χώραν λάθος τι δέον να διορθώται τούτο δια νέας εγγραφής ης η ακρίβεια θα βεβαιώται ενυπογράφως υπό τε του εντεταλμένου την είσπραξιν Δικαστικού Γραμματέως και του πληρωτού ή του αντιπροσώπου τούτου. Τα πληρωθέντα ποσά δέον ν'αναγράφωνται επί των διπλοτύπων ολογράφως και αριθμητικώς. Πάσα άλλη έντυπος ή χειρόγραφος απόδειξις του εντεταλμένου την είσπραξιν Δικαστικού Γραμματέως δεν θεωρείται ισχυρά προς βεβαίωσιν της εισπράξεως πληρωθέντων Δημοσίων ή άλλων εσόδων και δικαιωμάτων, ούτε αποτελεί απόδειξιν κατά του Δημοσίου. Ο εντεταλμένος την είσπραξιν δικαστικών εξόδων, όστις εκδίδει άλλην απόδειξιν εκτός της κεκανονισμένης διώκεται ποινικώςς κατά τας κειμένας διατάξεις. Εις τους Ημετέρους επί των Οικονομικών και Δικαιοσύνης Υπουργούς ανατίθεμεν την δημοσίευσιν και εκτέλεσιν του παρόντος. 9.Ε.γ.5 Βεβαίωση και είσπραξη ποινικών εξόδων 